De Bliërickse kunstenares Gerda van der Sterren haet veur de kómmende Vastelaovend ‘d’n Opstaeker 2010’ óntworpe. Oët ‘n aantal ideje hebbe de Wortelepin, Jocus, d’n Oeles en de Belhamels ’t óëtintelike óntwerp gekaoze.
‘t Is ‘n brök met 5 belónne. De letste belón stelt de gemeinte Arcen en Velden veur met de dörpskern Lomm die richting Venlo kómme.
D’n Opstaeker is ‘n soort broche dae steit veur ‘n dreejtal zake: ‘n bliek van waardering veur de vuuële vreejwilligers die allerlei Vastelaovesactiviteite organisere in Bliërick, Venlo, Tegelen en Belfeld; ‘n bliek van betrokkeheid beej de Vastelaovend en ’nne financiële opstaeker voor de Vastelaovesvereniginge. De veer stadsdeilvereiniginge van de gemeinte Venlo haope det de inwoëners, net as veurgaonde jaore, weer massaal dees Vastelaovesbroche zulle koupe um daomei de Vastelaovesactiviteite van dees Vereiniginge te óndersteune.
Gerda van der Sterren druuëg de Vastelaovend ‘n werm hart toe. ‘’t Is ‘n uting van creativiteit op allerlei gebied’. De Bliërickse aquarelliste, det jaorelang veur de klas haet gestaon, is min of miër autodidact. “Ik heb altiëd geschilderd en natuurlik heb ik verschillende cursussen gehad. As ik ‘n opdracht kriëg, laef ik mich in ‘n bepaolde situatie hiëlemaol in”. De Bliërickse kunstenares schildert zoëwaal abstract as natuurgetrouw.